OpenLLM-France/wikimedia huggingface dataset:
# Ibarretxe Kultur Etxea (Iurreta)

{{eraikin infotaula | izena = Ibarretxe Kultur Etxea | irudia = | irudi-oina = | herria = [[IurretaIurreta]] | helbidea = Bentak ingurubidea | herrialdea = EH | lekua = Bizkaia | lurraldea = Bizkaia | jabea = Iurretako Udala }}

## Historia

Ibarretxe Kultur Etxea Bidebarrietan kokatuta dago. Areto nagusi batek eta funtzio anitzeko gelak osatzen dute. Eraikuntza berean umeen Ludoteka, KZ Gunea eta Udal Liburutegia daude.
Ibarretxe eraikin hau 1998. urtean erosi eta konpondu zuen Iurretako Udalak, kultur etxea eta arestian aipatutako zerbitzuak herritarrei eskaintzeko asmoz.
2000ko abenduaren 31n inauguratu zen eta 2001eko urtarrilean ireki zituen ateak.
Eskaintzen dituen zerbitzuak jarraian zerrendatuta ageri dira:
* KZgunea: Interneterako gunea.
* Umeentzako ludoteka: Haurren aisialdirako gunea.
* Azpiegiturak: Herritarrek areto-nagusia, bilera gelak eta bestelakoak erabiltzeko aukera
* BIblioteka: Irakur-zaletasuna bultzatzeko ekintzak antolatzen ditu.
* Gizarte-Ongizate saila: Emakumeari, etorkinei eta hirugarren adinekoei zuzendutako hainbat ekintza alntolatzen ditu.
* Kultura, kirola, hezkuntza eta aisialdi zerbitzuen kudeaketa.

## Ekintzak

Ibarretxe Kultur etxean hainbat ekintza eskaintzen dira herritarrentzak. Orokorrean aipatzeko, hurrengoak nabarmendu daitezke
Kultur tailerrak: ume eta helduek zuzendutako hainbat kultur tailer eskaintzen dira.
Kultura-, kirol-, hezkuntza- eta aisialdi-zerbitzuen kudeaketa: Zuzenean antolatzen diren jarduerez gain, erreferentziazko eta harremanetarako gunea ere bada, bai klub edo ikastetxeekin batera jarduerak antolatzeko, bai horretarako dirulaguntzak kudeatzeko.

### Ordutegia

- Neguko ordutegia: astelehenetik ostiralera
Goizez: 9:00etatik 13:30era
Arratsaldez: 15:00etatik 20:00etara
- Udako ordutegia: astelehenetik ostiralera
Goizez: 8:00etatik 13:30era

## Erreferentziak

* ↑ r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2015-09-29). «Ibarretxe Kultur Etxea (Iurreta)» www.kulturklik.euskadi.eus (Noiz kontsultatua: 2024-03-26).
* ↑ «El Ayuntamiento de Iurreta reabrirá la Ludoteca de Ibarretxe Kultur Etxea el próximo lunes | dotb Durangaldeko Telebista» dotb.eus 2022-04-19 (Noiz kontsultatua: 2024-03-26).
* ↑ Doyle, K.. (2022-09-10). «La kultur etxea de Iurreta ofrece treinta talleres» Deia (Noiz kontsultatua: 2024-03-26).
* ↑ DURANGON. (2022-09-10). «Iurreta ofrece talleres de escritura creativa, ilustración, baile moderno, fotografía móvil y kreateka» durangon.com (Noiz kontsultatua: 2024-03-26).
* ↑ «Ibarretxe kultur etxea tokiko agenda - Anboto.org» anboto.org (Noiz kontsultatua: 2024-03-14).
* ↑ Doyle, K.. (2024-01-12). «Iurreta apuesta por el teatro gratuito infantil y para adultos con ‘Antzerkia bultzatuz’» Deia (Noiz kontsultatua: 2024-03-26).
# Ibarrola

Ibarrola Nafarroa Behereko udalerria da, Oztibarre eskualdean dago kokaturik, Iholdiko kantonamenduan.

## Geografia
### Ingurune naturala

Udalerritik Biduzeren ibaiadarra den Othalapeko erreka igarotzen da.

### Udalerri mugakideak

* Larzabale-Arroze-Zibitze iparraldean
* Bunuze ekialdean
* Gamarte mendebaldean
* Donaixti-Ibarre hego-ekialdean
* Duzunaritze-Sarasketa hego-mendebaldean
* Hozta hegoaldean

## Historia

1167 urteko agiri batean egiten da lehen aldiz herriaren aipamena.

## Demografia

Biztanleriaren %100 da euskaldun, behe-nafarrera euskalkian.
Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 242 | 261 | 398 | 293 | 270 | 308 | 310 | 307 | 315 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 286 | 232 | 208 | 207 | 196 | 183 | 177 | 174 | 197 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 178 | 173 | 165 | 142 | 157 | 151 | 139 | 123 | 121 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 116 | 110 | 101 | 91 | 92 | 88 | - | - | - |

## Ondasun nabarmenak

* XVII. mendeko hainbat etxe monumentu izendatuta daude
* Etxeparea jauregia
* San Bartolome elizaren jatorria Erdi Aroan dago

## Iruditegia

* Etxeparea jauregia.

## Ekonomia

Laborantzan eta abere hazkuntzan oinarritua da herriko ekonomia jarduera nagusia.

## Kultura
### Euskara

Ibarrolan nafar-lapurteraren aldaera bat erabiltzen da, Garazi euskara hain zuzen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Ibarrola (Aulesti)

## Kanpo estekak

* Datuak: Q197780
* Multimedia: Ibarrolle / Q197780
* Liburuak: Euskal Herriko bidaia-gida/Herriz herri/Ibarrola
* 1 2 3 4 5 Euskal Herriari Begira. Udalbiltza.
* ↑ «Harispuru, Arño - Ahotsak.eus» ahotsak.eus (Noiz kontsultatua: 2019-01-03).
* ↑ «Ahotsak.eus, Euskal Herriko hizkerak eta ahozko ondarea» ahotsak.eus (Noiz kontsultatua: 2019-01-03).
* ↑ «Garazikoa - Ahotsak.eus» ahotsak.eus (Noiz kontsultatua: 2018-11-22).
# Ibarrezker

Ibarrezker Zuberoako Basabürüko degarie edo eskualdea da (frantsesez, Val Senestre), Uhaitzandi ibaiaren goi-arroko eskuinaldean. Ezkerraldean, berriz, Ibarresküin dago, Basaüruko gainerako zatia.

## Udalerriak

* Atharratze-Sorholüze (hiriburua)
* Barkoxe
* Eskiula
* Etxebarre
* Hauze
* Iruri
* Larraine
* Lexantzü-Zunharre
* Ligi-Atherei
* Liginaga-Astüe
* Montori
* Santa Grazi / Urdatx

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259369
# Ibarrola (Aulesti)

Ibarrola Aulestiko (Bizkaia) auzoa da. 2007ko urtarrilaren 1eko erroldaren arabera, auzoak 92 biztanle ditu.

## Demografia eta biztanleria

Ibarrolako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 93 | 90 | 87 | 80 | 82 | 86 | 92 | 92 |

## Kanpo estekak

* Datuak: Q12259370
# Ibarretxe & Co

Ibarretxe & Co Euskal Herriko zinemaren ekoizpen-etxea, zinemari lotutako Ibarretxe bizkaitar familiak zuzendua. Ibarretxetarrak hamar anaia-arreba dira, eta horietako bostek dihardute zinemagintzan, ekoizle-, zuzendari- eta gidoilari-lanetan.
Aurretik hainbat film labur egin arren, Sólo se muere dos veces (1997) filmarekin hasi ziren zinemagintza profesionalean. ¡Sabotaje! (2000) nazioarteko ekoizpena ere haien ardura izan zen. 1.500 milioi pezetaren (60 milioi libera inguru; 9 milioi euro) aurrekontua izanik, Euskal Herriko inoizko ekoizpenik garestiena izan zen. Telebistarako ere hainbat produkzio ekoitzi dituzte, Agur Olentzero, agur (1997) eta La memorias de Karbo Vantas (1994) lanak, esate baterako. Bideoklipak eta publizitaterako hainbat lan ere egin dute.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259368
# Ibarrola Haundi baserria

Ibarrola Haundi Usurbilgo Kalezar auzoko hegoaldean dagoen baserria da, bizkar zabalaren goialdean.
2005eko urriaren 3an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Oinplano laukizuzena du, bi isurkiko zurezko estalkia, eta fatxada nagusiarekiko bizkar elkarzuta, hegoalderantz orientatua. Bi solairu eta ganbara ditu.
Fatxada nagusia harri-horma zarpeatuz eta kareztatuz eraikita dago. Hegoaldeko fatxada nagusi honek bistako otaesiak ditu. Ekialdeko fatxadan, sarrera moduan zubi dintelatua, hareharrizko harlanduz inguratua, eta ate horren antzeko ezaugarriak dituzten hiru leiho-bao aurkituko ditugu. Mendebaldeko fatxada motzagoa da lurra aldapan dagoelako. Bertatik zuzenean ganbarara sar gaitezke ate handi bat gurutzatuta. Alde honetan ere, dolare bezala erabilitako eranskin atxikia aurkituko dugu. Iparraldeko fatxada (atzealdea) ia itsua da eta zati bat zementuzko blokez berritua dago.
Baserriaren egitura pieza bakarreko hamaika zutabek, habeek, gapirioek eta, enara buztanekin eta aho-zirikekin mihiztatutako besoek osatzen dute. Egiturak, dolare zizelkatuak daude. Mendebaldeko fatxadara atxikitako eranskina monumentutik kanpo geratzen da.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341963
* Multimedia: Ibarrola Haundi baserria / Q8341963
# Isabel Martin

Isabel Martin Martin (Valladolid, 1999ko maiatzaren 1a) valladolidtar txirrindulari profesionala da. UCI Río Miera-Cantabria Deportey emakumezkoen talde kontinentalean parte hartu zuen eta 2023an, Eneicat-RBH Global Leóngo klubean hasi zen.

## Biografia

Isabel Martín Arroyo de la Encomienda Txirrindularitza Eskolan hasi zen, 9 urtetik 12 urterako kategoria guztietatik igarota. Gaztela eta Leonen ez zegoen emakume-kadete talderik; beraz, Espainiako beste talde batzuetara joan zen, kategoria absolutura iritsi arte.
2017an, 18 urte zituela, 23 urtez azpikoen Elitean mailarik altuenean zegoela, talde profesionalekin pedalei eragiteaz arduratu zen.

## Palmaresa

2023
* 2023/01/29 - Women Cycling Pro Almeriako Kosta 2021
* 2021/05/13 - Nafarroako Emakumeen Women's Elite Classics
* 2021/05/14 - Nafarroa Women's Elite Classics
* 2021/09/10 - Europako Txapelketa - Ibilbidea - U2
2020
* 2020/09/30 - La Flèche Wallonne Féminine
* 2020/10/18 - Ronde van Vlaanderen / Tour des Flandres

### Emaitzak

| Emakumezkoen Espainiako Errepideko Txirrindularitza txapelketa | 11.a | 2022/06/25 | 1.a Txapelduna | 2021/06/19 | 14.a | 2020/08/22 | 23.a | 2018/06/23 |
| Emakumezkoen Espainiako Erlojupeko Txirrindularitza Txapelketa | 9.a | 2022/06/24 | 4.a | 2021/06/18 | 11.a | 2020/08/21 | 24.a | 2018/06/22 |
| Emakumezkoen Espainiako Erlojupeko U23 Txapelketa | 6.a | 2019/06/28 | | | | | | |

## Erreferentziak

* ↑ «Rio Miera-Cantabria Deporte» Directvelo (Association Le Peloton).
* ↑ Isabel Martín: Talento, juventud y garra hasta 2022 con el Río Miera-Cantabria Deporte. Cycling Total comunicación y servicios S.L. 2020-12-23.
* ↑ González, Dani. (2022-11-02). «El Eneicat RBH Global incorpora a Isabel Martín para 2023» leonoticias.com.
* ↑ Redactor. (2022-05-30). «Isabel Martín: ‘Si el ciclismo te genera pasión, todo lo demás va a merecer la pena’» informaUVA.
* ↑ «Isabel Martín Martín (Ciclismo) : Palmarés y resultados» www.los-deportes.info.

## Kanpo estekak

* Isabel Martin - ProCyclingStats
* Isabel Martini elkarrizketa
* Datuak: Q57458161
# Isabel Le Brun de Pinochet

Isabel Le Brun de Pinochet (San Felipe, Txile, 1845 – 1870eko ekainaren 25) hezkuntzaren aldeztailea izan zen, Txilen neskek hezkuntzarako sarbidea izatea ekarri zuena. Bere garaian, neskentzako bigarren hezkuntza mugatua zen, eta elizaren ikastetxeen bitartez soilik eskuragarri. Le Brunek bigarren hezkuntzako ikastetxe pribatu bat inauguratu zuen, gero Liceo Isabel Le Brun de Pinochet izena izango zuena, Santiagon, 1875ean. Horrek estatuaren esku sexu bientzako hezkuntza-sistema bat eratzeko bidea ireki zuen. Lehen hezkuntzako eta bigarren hezkuntzako eskolak eman zituen. Ikastetxea lanean izan zen bigarren ikasturtearen bukaeran, 1876ko abenduaren 1ean, Txileko Unibertsitateko Onarpen Kontseiluari eskaera egin zion, batzorde bat izenda zezan bere ikastetxeko neska ikasleen azterketak baliozkotzeko.
Le Brunek egindako presioari eta kudeaketei esker, emakumezkoak goi mailako hezkuntzan sartzeko dekretua sinatu zuen Miguel Luis Amunátegui Hezkuntzako ministroak, 1877an.
Le Brunen eta beste emakume hezkuntza-aldeztaile baten (Antonia Tarrago) omenezko estatua bat dago Santiagon, Samuel Román eskultoreak egina.

## Erreferentziak

* ↑ (Ingelesez) «Women in Brazil & ChileÐ, Babson College (Wellesley, Massachusetts). Powerpoint.
* 1 2 (Ingelesez) Sánchez Manríquez, Karin. (2006). «The entry of chilean women in university and the changes in customs through law 1872-1877» Historia (Santiago) 2 (SE) ISSN 0717-7194. (Noiz kontsultatua: 2019-03-24).
* Datuak: Q6077680
* Multimedia: Isabel Le Brun / Q6077680
# Isabel May

Isabel May (Santa Monica (Kalifornia), 2000ko azaroaren 21a) aktore estatubatuarra da. Netflix plataformako Alexa & Katie telesailean debuta egin zuen Katie Cooper protagonistaren papera betez eta ondoren Young Sheldon telesailean ere atera zen. Filmeak ere egin ditu, Run Hide Fight filmean protagonista izan zen.

## Biografia

Hiru urtez hainbat audizio egin zituen baina ez zuen zorterik izan. Isabel Mayk eta haren gurasoek erabaki zuten aktore eskola batean sartzea eta sei hilabete beranduago Alexa & Katie telesaileko protagonista bihurtu zen. Ondoren Young Sheldon telesailean ere ohiko aktorea izan zen, Georgie anaiaren neskalagunaren papera betez.
2020an Isabel May protagonista zuen Run Hide Fight filmea esterinatu zen. Zoe Hull-en rola bete zuen.
2021ean 1883 telesaileko protagonista bihurtu zen Elsa Duttonen paperean eta haren jarraipena den 1923 telesailean ere egiten du lan, narratzaile gisa.

## Filmografia
### Filmeak

| Urtea | Filma | Pertsonaia |
| 2018 | Age of Summer | Galdutako neskaren txartela |
| 2019 | Let's Scare Julie | Taylor |
| 2020 | Run Hide Fight | Zoe Hull |
| 2022 | I Want You Back | Leighton |
| 2022 | The Moon & Back | Lydia Gilbert |
| 2023 | The Smack | |

### Telebista

| Urtea | Filma | Pertsonaia | Oharrak |
| 2018–2020 | Alexa & Katie | Katie Cooper | Protagonista, 39 atal |
| 2018–2020 | Young Sheldon | Veronica Duncan | Ohikoa; 9 atal |
| 2021–2022 | 1883 | Elsa Dutton | Protagonista; 10 atal |
| 2022—egun | 1923 | Elsa Dutton | Narratzailea |

## Erreferentziak

* ↑ (Ingelesez) «The Stunning Transformation Of Isabel May» The List 2022-02-12 (Noiz kontsultatua: 2023-06-08).
* ↑ «terroirmag.com - terroirmag; Resources and Information.» web.archive.org 2020-11-07 (Noiz kontsultatua: 2023-06-08).
* ↑ (Ingelesez) https://d37iubyd5rd5b.cloudfront.net/users/7e61ad3d-328b-4fd6-aa08-7a0590201c77/uploads/648d6654b4dc9b6e6cb53ffef76330f8.+«‘Young Sheldon': Elder brother Georgie does a candy act to get to Veronica's heart» MEAWW (Noiz kontsultatua: 2023-06-08).
* ↑ (Ingelesez) «EXCLUSIVE: Actress Isabel May Talks Controversial New Film ‘Run Hide Fight’» The Daily Wire (Noiz kontsultatua: 2023-06-08).
* ↑ (Ingelesez) Davids, Brian. (2022-01-28). «How ‘Mayor of Kingstown’ Turned Isabel May Into the Star of ‘1883’» The Hollywood Reporter (Noiz kontsultatua: 2023-06-08).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q64000332
* Multimedia: Isabel May / Q64000332
# Isabel Lete Landa

Isabel Lete Landa, Erregina deitua (1913ko irailaren 7a, Osintxu, Bergara, Gipuzkoa – 1941eko urriaren 13a, Eibar, Gipuzkoa) Ahizpa Mertzedariak ordenako euskal moja bat izan zen.

## Biografia

1913ko irailaren 17an Bergara udalerriko Osintxu auzoan jaio zen.
5 urte besterik ez zituela ama hil zitzaion, hortaz Azpeitia inguruko senide batzuk berataz arduratu ziren. Bere beste ahizpak beste familia baten ardurapean gelditu ziren. Azpeitian Ahizpa Mertzedarien ordenako moja bilakatu zen.
Haurtzaroan, lehenik Zumarragara eta ondoren Madrilera bizitzera joan zen, azken honetan bere hezkuntza osatu eta aldi berean Espainiako Gerra Zibileko zauritu ugari zaintzeaz arduratu zen.
Ondoren, Eibar udalerrian lan egiteko deitu zuten, bertako San Andres egoitzaren instalakuntzen inguruan, tuberkulosia zuten gaixoei lagundu eta zaintzeko zegoen ospitalean.
Eibarren gaixoak zaindu eta lagunduz buru-belarri aritzeak bere burua gaitzarekin kutsatzea suposatu zion. 1941eko urriaren 13an 28 urte zituela Eibarren hil zen.
Ahizpa Mertzedarien hitzetan «Sor Isabel Lete Landak Aitaren eta Santa Teresa Avilakoaren loria bereganatu du, azken hau eredutzat zuen, espiritualitatearen sotiltasuna, txirotasuna, apaltasuna eta nabarmenkeriaren ezatik bizitza mistikoaren lekukoa da. Bere bizitza osoan Kristok erein zuen lur emankorra izan zen, Berak erein zezan laga baizuen, Bera gartxuki maitatuz. Bere bizitza osoa maitasunaren testigantza izan zen».

## Dohatsu

Gaur egun beatifikazio prozesua abian da

## Erreferentziak

* ↑ El Papa abre la vía de la beatificación de la mercedaria Isabel Lete Landa (Gaztelaniaz)

## Kanpo estekak

* Sor Isabel Lete aldaretako bidean doa (Gaztelaniaz)
* Ahizpa Mertzedarien gutuna (Gaztelaniaz)
* Datuak: Q11683717
# Ipar Egeo

Ipar Egeo (grezieraz: Περιφέρεια Βορείου Αιγαίου) Greziako hamahiru periferietariko bat da. Bere barnealdean Iparraldeko Egear uharteak (Samotrazia eta Tasos izan ezik) hartzen ditu. Mitilene da Ipar Egeo periferiako hiriburua.

## Hiri nagusiak

* Chíos (Χίος)
* Kalloní (Καλλονή)
* Karlóvasi (Καρλόβασι)
* Mýrina (Μύρινα)
* Mytilíni (Μυτιλήνη)
* Omiroúpoli (Ομηρούπολη)
* Pythagóreio (Πυθαγόρειο)
* Vathý (Βαθύ)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q173620
* Multimedia: North Aegean / Q173620
# Ipar Euskal Herria kantuz

Ipar Euskal Herria kantuz Gara egunkariak eta Iparraldeko euskal hedabideek 2002. urtean argitaratu zuen kanten antologia izan zen. Kantak estudioan grabatuak ziren. Diskoak une hartako Ipar Euskal Herriko kantzagintzaren panoramika zabala eskaintzen zuen.

## Kantak

* "Zaia gorri politik", 5′35.
* "Bortian ahuzki", 4′13
* "Ttiki-ttikitik", 4′42
* "Gazte hiltzera doana", 2′49.
* "Boneta eta txapela", 4′05.
* "Txori erresinula", 3′07.
* "Lili bat", 3′45.
* "Itxaropena", 4′49.
* "Goizian goiz jeikirik", 3′15.
* "Mendiaren deia", 4′06.

## Kanpo estekak

* "Zaia gorri politik" Youtuben.
* "Gazte hiltzera doana" Youtuben.
* "Itxaropena".
* Datuak: Q61070203
# Ipar Dvina

    Artikulu hau Europa ekialdeko ibaiari buruzkoa da; beste esanahietarako, ikus «Mendebaldeko Dvina».
Ipar Dvina (errusieraz: Северная Двина, translit.: Severnaïa Dvina), Errusiako ipar-mendebaldeko ibaia da, Vologda eta Arkhangelsk oblastak zeharkatzen dituena. Ipar Dvina Iug eta Sukhona ibaien elkargunean sortu eta Itsaso Zuriko Dvina badian itsasoratzen da. Oso arro zabala du, 357.052 km², Europako 5.a eta Errusiako 10ª.a.

## Hidrometria

Ipar Dvinaren emaria 1881-1993 bitartean neurtua izan da Ust-Pinegan (itsasoratu baino 137 km lehenago). Gune horretan, drainatutako eremuak 348.000 km² ditu, arro osoaren % 97,5. Emari handiena maiatzean du (14.722 m³/s), elurra urtzen delarik, eta txikiena martxoan (847 m³/s). Abendutik apirilera izozturik egon ohi da.
Ipar Dvinaren batez besteko emariak (m³/s), Ust-Pinegan neurtuak Datuak: 1881 eta 1993 artean

## Ipar Dvina ertzeko hiriak

* Veliki Ustiug
* Kotlas
* Novodvinsk
* Arkhangelsk
* Severodvinsk, deltaren eskuinaldean

## Ibaiadarrak

* Sukhona
* Iug.
* Pinega
* Uftiuga
* Vaga
* Vytxegda
* Iemtsa

## Erreferentziak

* ↑ Euskaltzaindia. Europako toponimia fisikoa. .
* ↑ Ipar Dvina Ust-Pinegan

## Kanpo estekak

* Datuak: Q8187
* Multimedia: Severnaya Dvina River / Q8187
# Ipar Euskal Herriko literatura XIX. mendean

Napoleon I.aren eta Frantziako Iraultzaren azken hatsekin ekin zion gizaldiak. Waterlooko porrotaren ondoren, Antzinako Erregimena berrezarri zen arren, lurralde antolamenduari dagokionez, ez ziren gauzak lehenera itzuli, euskal probintziek ez baitzituzten aurretik zeuzkaten eskubideak berreskuratu.
Antolamendu politiko anitz izan ziren mendean zehar, hala nola, monarkia aldiak, inperioak eta errepublikak, hauen ondorioz etorritako gerra, matxinada eta gatazka ugari ere gertatu zelarik. urrats handiak eman zituen Frantziak garraiobide eta industriari dagokionez. Bestalde, bai eskola eta baita soldaduskaren bitartez ere lurralde guztietara zabaltzen hasi zen estatu zentralistaren eraketa bateratua.
Dena den, Ipar Euskal Herrian ez ziren gauzak hain azkar eta nabarmen gertatu, industriak garrantzia gutxi izan baitzuen nekazaritza giroko gizarte tradizionala izaten jarraitzen zuen Euskal Herrian. Estatuko eztabaida erlijioso eta borroka ideologikoen oihartzuna iristen zen noizean behin euskaldunen artera, baina elizak indartsu zirauen oraindik eta gehienetan bere eraginari eutsi zion.
Ondorioz, euskarazko ekoizpenaren zati inportante bat elizgizonengandik etorriko zaigu oraindik: Adibidez, Duhalde, Lapeire eta Arbelbideren prosa erlijiosoa, edota Laphitz eta Joanategiren santuen bizitzak.
Anton Abadiaren Euskal Lore Jokoek eta Luis Luziano Bonaparteren dialektologiazko lanek bultzada nabarmena emango diete euskarazko bertsogintzari nahiz euskal ikerketei. Sortzaile laikoen artean, aipatzekoak dira, Etxahun koblariaz gainera, Joan Batista Elizanburu bertsogilea eta Joan Piarres Duvoisin prosagilea.

## Ikus, gainera

* Ipar Euskal Herriko idazleak
* Euskarazko literatura
* Hego Euskal Herriko narratiba XIX. mendean

## Kanpo estekak

* Datuak: Q12259670
# Ipar Euskal Herriko narratiba XIX. mendean

Mendearen bigarren zatian idazlan literarioagoak ezagutarazi zituzten zenbait idazlek. 1870ean agertu zen Joan Batista Azkonagerreren (1815-1899) Atheka gaitzeko oihartzunak, lehen euskal eleberritzat hartu izan den liburua. Bertan, Ganix izeneko kontrabandista lapurtarraren pasadizoak kontatzen dira. Liburua hasiera batean euskaraz idatzi omen zen, ondoren frantsesez moldaturiko bertsioak, Les échos du pas de Roland, Frantzian arrakasta izan zuelarik. Ondoren berriz euskarara moldatua izan zen idazlana, euskalki ezberdinetan aritzen ziren hainbat idazleren laguntza eta aholkuez baliaturik.
Bertsogile moduan ezagunagoa dugun Jean Baptiste Elizanburuk (1828-1891) ere laga zigun prosaz lantxo aipagarria: Piarres Adame (1888), izen bereko pertsonaia saratarraren ibilaldi bat kontatzen diguna, txangoan zehar hainbat istorio tartekatzen dituelarik. Hau ere aldizkarian puskaka azaltzeko xahutu zen hasiera; eta horregatik edo, batasuna falta zaio sarritan. Dena den, prosa bizia, aberatsa eta atsegina da Elizanbururena.

## Ikus, gainera

* Euskarazko literatura
* Hego Euskal Herriko narratiba XIX. mendean

## Kanpo estekak

* Datuak: Q12259671
# Ipar Dakotako bandera

Ipar Dakotako bandera :
| Erabilera | |
| Proportzioa | 33:26 (5:3 in use) |
| Erabakia | 1911 |
| Koloreak | |
Ipar Dakotako bandera 1911ko martxoaren 3an ezarri zena da.

## Kanpo estekak

* Datuak: Q837312
* Multimedia: Flags of North Dakota / Q837312
# Ipar Europa

Ipar Europa Europako kontinentearen iparraldean dagoen eskualde geografikoa da. Ez du muga garbirik, baina eskuarki honako herri hauek osatzen dute:
* Eskandinaviako herrialdeak: Danimarka, Finlandia, Norvegia eta Suedia.
* Itsaso Baltikoko herrialdeak: Estonia, Lituania eta Letonia, baita Iparraldeko Polonia eta Ipar-Mendebaldeko Errusia.
* Ipar Itsasoko herrialdeak: Islandia, Irlanda, Erresuma Batua, Herbehereak, Belgika, Luxenburgo, baita Iparraldeko Alemania ere.

## Erreferentziak

* ↑ Euskaltzaindia. (PDF) 51. arauaː Kontinenteak, geografia, izen nagusi batzuk eta herritarren izenak. .

## Kanpo estekak

* Datuak: Q27479
* Multimedia: Northern Europe / Q27479